b'\n_START_ARTICLE_\nCybernetisk Selskab\n_START_PARAGRAPH_\nCybernetisk Selskab (CYB) er den eldste studentforeningen ved institutt for informatikk, og ble stiftet i 1969. Cybernetisk Selskab har som form\xc3\xa5l \xc3\xa5 bidra til det sosiale og faglige milj\xc3\xb8et ved Instituttet. Foreningen er registrert gjennom Studentsamskipnaden i Oslo. I Ole-Johan Dahls hus,  drifter CYB en studentkjeller med pub kalt Escape.\n_START_SECTION_\nStudentkjelleren Escape\n_START_PARAGRAPH_\nI 2011 ble Cybernetisk Selskab tildelt kjellerlokale inne i Ole-Johan Dahls hus, samtidig med \xc3\xa5pningen av bygget. Studentforeningen opprettet da studentkjelleren Escape, som i 2016 feiret sitt 5-\xc3\xa5rsjubileum. Escape har siden 2012 blitt driftet som kaf\xc3\xa9 fem dager i uken. I tillegg holdes det studentpub hver fredag, samt diverse andre arrangementer slik som brettspillkveld og torsdagsklubb. Studentkjelleren ble i 2017 k\xc3\xa5ret til Oslos beste studentpub.'